Diari Oficial de la Generalitat Valenciana


Sumari del DOGV 1092, del 23-06-1989 (1989/814299)

RESOLUCIÓ de 31 de maig de 1989, del Director del Gabinet del President de la Generalitat Valenciana, per la qual es convoquen 38 beques per a fer practiques professionals en radio i televisió.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1092

Data del DOGV
:   23-06-1989

Secció del DOGV
:   ALTRES DISPOSICIONS

Número del document
:   1989/814299


Data del document
:   31-05-1989

Organisme emissor
:   Presidència de la Generalitat

Tipus de document
:   Resolució

Correcció d'errades

Resolució de 31 de maig de 1989, del Director del Gabinet del President de la Generalitat Valenciana, per la qual es convoquen 38 beques a fer pràctiques professionals en ràdio i televisió.  
La Presidència de la Generalitat Valenciana, en el marc de la política dirigida a la millora i l?especialització dels professionals de la informació en l?àrea de la ràdio i la televisió, convoca la concessió de beques per tal que els joves de la Comunitat Valenciana puguen accedir al terreny de les pràctiques professionals, per a la qual cosa s'han elaborat les bases que l?han de regir.  
Vist que hi ha prou consignació pressupostària en el Presupost de la Generalitat Valenciana per a l?exercici de 1989.  
Ateses les facultats que em confereix el Decret 162,187, de 7 d'octubre, pel qual s'aprova el Reglament Orgànic i Funcional de la Presidència, resolc:  
1. Procedir a la convocatòria de concessió de 38 beques per a fer pràctiques professionals en ràdio i televisió.  
2. Aprovar les bases que s'adjunten, que han de regir la convocatòria.  
3. Facultar el Director General de Mitjans de Comunicació Social per a dictar quantes resolucions siguen necessàries per a l'aplicació de les Bases que regeixen esta convocatòria  
Bases per a la convocatòria per a la concessió de la convocatòria per a la concessió de 38 beques per a fer pràctiques professionals en ràdio i televisió  
1. Objecte  
Les beques tenen per objecte la formació complementària i l'especialització de joves professionals de la ràdio i la televisió i de la publicitat, en els serveis públics de radiodifusió i televisió a la Comunitat Valenciana i en la Direcció General de Mitjans de Comunicació Social.  
2. Nombre i dotació  
Les beques es convoquen en nombre de 38 i estan dotades amb 85.000 pessetes brutes mensuals, per una durada màxima de 6 mesos durant l'any 1989, incloent-hi una assegurança d?assistència mèdica als becaris.  
3. Forma de pagament  
L'import de les beques s'abonarà mensualment, amb la certificació prèvia del Director del Mitjà o del Centre on els becaris realitzen les pràctiques.  
4. Classes de beques  
Les beques es distribueixen en els grups següents:  
- Classe PE: es concediran 10 beques a periodistes per a la realització de pràctiques de radiofonista en el sentit més polivalent del terme, és a dir, capaços per a exercir indistintament les activitats de redacció, locució, comentarista i edició o emissió.  
- Classe RF: es concediran 6 beques a especialistes de control de so i tècnics de radiodifusió, per a la realització de pràctiques de producció, transmissió i manteniment d'equips així com les funcions pròpies d'especialista de so i control.  
- Classe TE: es concediran 2 beques de Tècnic Electrònic per a la realització de pràctiques de manteniment i control tècnic dels equips de televisió.  
- Classe OC: es concediran 4 beques d'Operadors de Camera, en el sentit més polivalent del terme, és a dir, per a treballar amb cameres de vídeo fixes o portàtils, en exteriors o estudi.  
- Classe OE: es concedirà 1 beca d'Operador d'Equips, per a fer pràctiques de gravació, edició i reproducció de programes de televisió.  
- Classe DO: es concedirà 1 beca de Documentalista per a fer pràctiques de documentació a televisió.  
- Classe RR: es concediran 4 beques de Reporters, per a fer pràctiques de periodisme amb mitjans de producció electrònica lleugera (ENG).  
- Classe OS: es concediran 3 beques d'Operadors de So, per a fer pràctiques d'enregistrament i reproducció de so, en estudi o exterior, muntatge i mescla de bandes sonores i sonorització de programes de televisió.  
- Classe PR: es concedirà 1 beca d'ajudant de Productors per a fer pràctiques de producció de programes informatius i/o documentals de televisió.  
- Classe AR: es concedirà 1 beca d'ajudant de Realització, per a fer pràctiques de realització de programes de televisió.  
- Classe GR: es concediran 2 beques d'ajudants de Grafista, per a fer pràctiques de grafisme electrònic en programes de televisió.  
- Classe DL: es concedirà 1 beca de Dinamitzador Lingüístic, per a l'assessorament lingüístic dels professionals de la ràdio.  
- Classe PU: es concediran 2 beques de Publicista, per a fer pràctiques de planificació de mitjans i gestió publicitària.  
5. Requisits  
Podran optar a les beques esmentades tots els aspirants que complesquen els requisits següents:  
- Classe PE i RR: hi podran optar els llicenciats en Ciències de la Informació, els titulats superiors que hagen realitzat estudis complementaris de periodisme i/o mitjans àudio-visuals, els periodistes acreditats.  
- Classe RF, TE, OE i OS: hi podran optar les persones que estiguen en possessió del títol de FP-2 (Imatge i So o Electrònica).  
- Classe OC, PR, AR i GR: hi podran optar les persones que estiguen en possessió del títol de FP-2 (Imatge i So).  
- Classe DO: hi podran optar les persones que estiguen en possessió de títol superior universitari, amb formació complementària en documentació, banc de dades, informatització de la documentació o biblioteconomia.  
- Classe DL: hi podran optar les persones que estiguen en possessió del títol de Llicenciat en Filologia Valenciana.  
- Classe PU: hi podran optar les persones que estiguen en possessió del títol de Llicenciat Universitari.  
Tota titulació superior a l'exigida per a cada classe de beca i que faculte el candidat per a exercir-ne les tasques corresponents, serà vàlida a efectes de compliment dels requisits que estableix aquesta Base.  
6. Condicions Generals  
Serà condició general haver obtingut el títol a què fa referència la base anterior en els darrers cinc anys. Els candidats a les beques han d'estar disposats a residir a qualsevol localitat de la Comunitat Valenciana, així com a assistir i participar plenament en els programes de treball que s'establesquen, per a la qual cosa caldrà garantir en cada cas la compatibilitat de la pràctica de las beques amb activitats laborals regulars, al servei de particulars, d'acord amb la normativa vigent.  
7. Mèrits preferents  
Hom considerarà mèrits preferents:  
- El coneixement de les dues llengües oficials de la Comunitat Valenciana, a nivell oral. En el cas de les beques Classe DO, PR, AR, RR, GR, PU i PE, hom considerarà mèrit preferent el coneixement escrit del Valencià.  
- Ser menor de 30 anys.  
- Experiència en ràdio i/o televisió.  
Els mèrits que s'adduesquen hauran de ser acreditats, mitjançant compulsa, en el moment de presentació de sol·licituds.  
Tindran preferència, a més, els sol·licitants que no hagen fruït cap beca semblant a la sol·licitada i aquells que no tinguen relació laboral remunerada.  
8. Procés de selecció  
Les beques seran adjudicades per Resolució del Director General de Mitjans de Comunicació Social, a la vista del veredicte del Tribunal Qualificador, del qual formaran part les persones següents:  
- El Director General de Mitjans de Comunicació Social, o persona en què delegue, que assumirà la Presidència.  
- Un representant de la Direcció General de Mitjans de Comunicació Social.  
- Quatre membres, designats respectivament per les entitats següents:  
? Un representant de TVV  
? Un representant de Canal Nou  
? Un representant de TVE-CV  
? Un representant de RNE-CV  
- El Secretari General Administratiu de la Presidència, o persona en què delegue, que en serà, alhora, el Secretari.  
Els membres del Tribunal podran ser assessorats pel personal tècnic o professional que consideren necessari, que podrà assistir amb veu però sense vot.  
El tribunal es reunirà dins dels 15 dies següents a l'acabament del termini de presentació de sol·licituds, i podrà convocar tots aquells aspirants que considere oportú, per comprovar, mitjançant entrevista, els aspectes dels mèrits adduïts que crega d'interés.  
Les beques seran adjudicades per Resolució de l'Il·lm. Sr. Director General de Mitjans de Comunicació Social, en la qual se n?especificarà la destinació.  
Es constituirà una borsa de reserva amb els aspirants que, tot havent superat la selecció, no resulten adjudicataris de les beques.  
La Presidència de la Generalitat es reserva la facultat de deixar deserta, totalment o parcial, l'adjudicació de les beques convocades, tot reservant-se la facultat d'interpretar el contingut d'aquestes Bases.  
9. Formalització de les sol·licituds  
Els impresos de sol·licitud estaran a disposició de les persones interessades en la Secretaria General Administrativa (Registre General) de la Presidència de la Generalitat Valenciana (Plaça de Manises, s/n). Els candidats hauran de presentar-lo en el Registre General de la Presidència o trametre'l per qualsevol de les formes que estableix l?article 66 de la Llei de Procediment Administratiu, emplenat juntament amb fotocòpia compulsada del DNI i currículum vitae, segons qüestionari adjunt a l?imprès. No s'acceptarà cap currículum vitae que no s'adapte a aquest qüestionari.  
Els sol·licitants hauran de manifestar la seua disponibilitat a residir en qualsevol localitat on hi haja serveis públics de ràdio i TV a la Comunitat Valenciana.  
El termini de presentació de sol·licituds serà de quinze dies hàbils a partir de l?endemà de la publicació de la convocatòria al Diari Oficial de la Generalitat Valenciana.  
10. Tutoria  
1. Durant el període de fruïment de les beques, la Direcció General de Mitjans de Comunicació Social exercirà les funcions de tutoria dels beneficiaris d'aquestes, i podrà verificar les activitats realitzades pels becaris, directament o mitjançant informes emesos pels directors dels Centres on els becaris realitzen les pràctiques.  
2. La Direcció General de Mitjans de Comunicació Social podrà modificar els destins dels beneficiaris, quan s'estime convenient que els becaris diversifiquen les pràctiques a fer, d'acord amb els directors dels Centres on hagen de ser destinats i amb els recursos de què aquests disposen.  
11. Incompliment  
La Direcció General de Mitjans de Comunicació Social, davant l?incompliment pels becaris de les funcions pròpies, podrà acordar la revocació d'una beca determinada. El Director General de Mitjans de Comunicació Social, amb l'informe previ del responsable del Centre o Mitjà on estiga destinat, i amb l?audiència prèvia de la persona interessada, podrà resoldre deixar sense efecte la beca: en aquest cas, la vacant serà automàticament coberta segons l?ordre establert en la borsa de reserva que resulte de la selecció.  
També, qualsevol renúncia o abandó que hi haja durant el període de possessió de la beca, serà automàticament cobert segons l'ordre establert en la borsa de reserva.  
12. Incidències  
La Direcció General de Mitjans de Comunicació Social resoldrà les incidències que hi haja durant el període de fruïment de les beques i podrà deixar-les sense efecte en el cas que hi haguera incompliment de les obligacions per part dels becaris.  
El Subsecretari Director del Gabinet del President: Joaquim Puig i Ferrer.